ነበረ ። ይህ ጥቃትም ግን ከሽብር ጋር ግንኙነት እንደሌለው ነው የተነገረው ። ጥቃቱ በዚህ ሳያበቃም አንስባህ በተባለችው የደቡብ ጀርመን ከተማ የሙዚቃ ፌስቲቫል በሚካሄድበት ስፍራ አቅራቢያ እሁድ ማታ የ27 ዓመት ሶርያዊ ባፈነዳው ጓዳ ሰራሽ ፈንጂ 15 ሰዎችን ያቆሰለበት አደጋ ነው ። ሶሪያዊው ቲኬት ባለመያዙ ፌስቲቫሉ በሚካሄድበት ስፍራ መግባት ተከለለ እንጂ ሃሳቡ የሙዚቃ ዝግጅቱን በሚከታተሉት ሰዎች ላይ መጠነ ሰፊ አደጋ ማድረስ እንደነበር ተገምቷል። በፍንዳታው ህይወቱ ያለፈው ከሁለት ዓመት በፊት በፊት ጀርመን ተሰዶ የገባው ይኽው ሶሪያዊ ጥገኘነት ተከልክሎ መጀመሪያ ወደ ተመዘገበበት ወደ ቡልጋሪያም እንዲባረር ተወስኖበት ነበር ። ሦስቱ አደጋዎች የተጣሉበት የባየርን ፌደራዊ ክፍለ ግዛት የሃገር ውስጥ ጉዳይ ሚኒስትር ትናንት እንደተናገሩት ጥቃት አድራሽ ሞባይሉ ላይ በአረብኛ በጀርመኖች ላይ ጥቃት ለማድረስ ሲዝት የሚያሳይ ቪድዮ ተገኝቷል ።